Тэатр пачынаецца з вешалкі, а бібліятэка — з рэгістратуры, або з запісу чытачоў. Зараз у Нацыянальнай бібліятэцы іх каля 70 тысяч. Загадчык сектара запісу карыстальнікаў Святлана ПРУДКАЯ сведчыць, што ў сярэднім за дзень чытацкія білеты атрымліваюць 163 чалавекі. Рэкордныя паказчыкі даў верасень мінулага года: тады штодня ў Нацыянальную бібліятэку запісваліся прыкладна па 379 жадаючых. Сярод чытачоў пакуль пераважаюць жанчыны — 64 працэнты.